sukhrobnurali/uzbek-legal-corpus huggingface dataset:
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Yoshlarning tadbirkorlik faoliyatini qoʻllab-quvvatlash va bandligiga koʻmaklashish, ularni ijtimoiy himoya qilish hamda boʻsh vaqtini mazmunli tashkil etishga oid qoʻshimcha chora-tadbirlar toʻgʻrisida” 2021-yil 20-apreldagi PF-6208-son Farmoni)
(decree, 2025-01-03)

Oʻzbekiston Respublikasi Prezidentining “Yoshlarning tadbirkorlik faoliyatini qoʻllab-quvvatlash va bandligiga koʻmaklashish, ularni ijtimoiy himoya qilish hamda boʻsh vaqtini mazmunli tashkil etishga oid qoʻshimcha chora-tadbirlar toʻgʻrisida” 2021-yil 20-apreldagi PF-6208-son Farmoni ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Yoshlar ishlari agentligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari B.A. Musayev va Oʻzbekiston Respublikasi Yoshlar ishlari agentligi direktori A.Z. Saʼdullayev zimmasiga yuklansin. 3. Vazirlar Mahkamasining “Yoshlarni ijtimoiy qoʻllab-quvvatlash boʻyicha qoʻshimcha chora-tadbirlar toʻgʻrisida” 2021-yil 11-martdagi 132-son qarorida: a) 2-band quyidagi mazmundagi xatboshi bilan toʻldirilsin: “Bunda, Qoraqalpogʻiston Respublikasi budjeti, viloyatlar va Toshkent shahar mahalliy budjetlarida shakllangan qoʻshimcha manbalarning kamida 15 foizi miqdoridagi mablagʻlar har chorakda tegishli hududning qoʻshimcha manbalari nisbatan kam miqdorda shakllangan tumanlar (shaharlar)ning “Yoshlar daftari”ga kiritilgan yoshlarni qoʻllab-quvvatlash jamgʻarmalariga ushbu jamgʻarmalar Vasiylik kengashining ushbu qarorda belgilangan xarajatlarni qoplashga koʻmaklashish haqidagi talabnomasiga asosan yoʻnaltiriladi”; b) 3-bandda: beshinchi xatboshi “bir yilda” soʻzlaridan keyin “30 foizi, biroq” soʻzlari bilan toʻldirilsin; yettinchi xatboshi quyidagi tahrirda bayon etilsin: “mamlakatimizdagi professional va oliy taʼlim muassasalarida taʼlim olayotgan “Temir daftar”ga kiritilgan oilalar farzandlarining, shuningdek, “Yoshlar daftariga” kiritilgan yoshlarning toʻlov-kontrakt summasining 50 foizigacha, ammo BHMning 50 baravaridan oshmagan miqdorda toʻlab berishga”; v) 1-ilovada: 5-bandda: beshinchi xatboshisi “bir yilda” soʻzlaridan keyin “30 foizi, biroq” soʻzlari bilan toʻldirilsin; yettinchi xatboshi quyidagi tahrirda bayon etilsin: “mamlakatimizdagi professional va oliy taʼlim muassasalarida taʼlim olayotgan “Temir daftar”ga kiritilgan oilalar farzandlarining, shuningdek, “Yoshlar daftariga” kiritilgan yoshlarning toʻlov-kontrakt summasining 50 foizigacha, ammo BHMning 50 baravaridan oshmagan miqdorda toʻlab berishga”.
Oʻzbekiston Respublikasi Prezidentining 2018-yil 12-dekabrdagi “Jismoniy va yuridik shaxslar mulkining qoʻriqlanishini taʼminlash samaradorligini oshirish chora-tadbirlari toʻgʻrisida”gi PQ-4060-son qaroriga oʻzgartirishlar kiritish haqida
(resolution, 2021-07-22)

Oʻzbekiston Respublikasi Prezidentining “Oʻzbekiston Respublikasi Milliy gvardiyasi Qoʻriqlash bosh boshqarmasining faoliyatini sifat jihatidan yangi bosqichga koʻtarish chora-tadbirlari toʻgʻrisida”gi 2021-yil 20-fevraldagi PQ-4997-son qaroriga muvofiq: 1. Oʻzbekiston Respublikasi Prezidentining 2018-yil 12-dekabrdagi “Jismoniy va yuridik shaxslar mulkining qoʻriqlanishini taʼminlash samaradorligini oshirish chora-tadbirlari toʻgʻrisida”gi PQ-4060-son qaroriga ilovaga muvofiq oʻzgartirishlar kiritilsin. 2. Mazkur qaror ijrosini nazorat qilish Oʻzbekiston Respublikasi Milliy gvardiyasi qoʻmondoni R.M. Djurayev zimmasiga yuklansin. 1. Muqaddimaning uchinchi xatboshisidagi “Ichki ishlar organlarining” soʻzlari “Oʻzbekiston Respublikasi Milliy gvardiyasi Qoʻriqlash bosh boshqarmasining” soʻzlari bilan almashtirilsin. 2. 1-bandda: uchinchi xatboshidagi “qoʻriqlash xizmatining” soʻzlari “Oʻzbekiston Respublikasi Milliy gvardiyasi Qoʻriqlash bosh boshqarmasi qoʻriqlash boʻlinmalarining” soʻzlari bilan almashtirilsin; beshinchi xatboshidagi “ichki ishlar organlari” soʻzlari “Oʻzbekiston Respublikasi Milliy gvardiyasi Qoʻriqlash bosh boshqarmasi va Favqulodda vaziyatlar vazirligi” soʻzlari bilan almashtirilsin. 3. 2-bandning “b” kichik bandida: ikkinchi xatboshidagi “ichki ishlar organlari qoʻriqlash xizmatlaridan” soʻzlari “Oʻzbekiston Respublikasi Milliy gvardiyasi Qoʻriqlash bosh boshqarmasining qoʻriqlash xizmatlaridan” soʻzlari bilan almashtirilsin; uchinchi xatboshidagi “ichki ishlar organlari qoʻriqlash xizmati” soʻzlari “Oʻzbekiston Respublikasi Milliy gvardiyasi Qoʻriqlash bosh boshqarmasining qoʻriqlash boʻlinmalari” soʻzlari bilan almashtirilsin. 4. 3-bandning ikkinchi xatboshisidagi “qoʻriqlash xizmati” soʻzlari “Qoʻriqlash bosh boshqarmasi” soʻzlari bilan almashtirilsin. 5. 4-banddagi “qoʻriqlash xizmati” soʻzlari “Qoʻriqlash bosh boshqarmasi” soʻzlari bilan almashtirilsin. 6. 6-bandda: ikkinchi xatboshidagi “qoʻriqlash xizmati” soʻzlari “Qoʻriqlash bosh boshqarmasi” soʻzlari bilan almashtirilsin; beshinchi xatboshidagi “qoʻriqlash xizmatining” soʻzlari “Qoʻriqlash bosh boshqarmasining” soʻzlari bilan almashtirilsin. 7. 8-bandning oltinchi xatboshisidagi “qoʻriqlash xizmati” soʻzlari “Qoʻriqlash bosh boshqarmasi qoʻriqlash boʻlinmalari” soʻzlari bilan almashtirilsin”.
“Raqamli ishonch” raqamli iqtisodiyotni rivojlantirishni qoʻllab-quvvatlash jamgʻarmasini tugatishga doir chora-tadbirlar toʻgʻrisida
(resolution, 2021-07-19)

Vazirlik va idoralar faoliyatining ularga yuklatilgan vazifalar va vakolatlarni amalga oshirish yuzasidan samaradorligini oshirish maqsadida: 1. Loyiha boshqaruvi milliy agentligining (keyingi oʻrinlarda — Agentlik) “Raqamli ishonch” raqamli iqtisodiyotni rivojlantirishni qoʻllab-quvvatlash jamgʻarmasini (keyingi oʻrinlarda — Jamgʻarma) tugatish toʻgʻrisidagi taklifi maʼqullansin. 2. Belgilab qoʻyilsinki, Agentlik Jamgʻarmaning huquqlari, majburiyatlari va shartnomalari boʻyicha vorisi hisoblanadi. 3. “Universal Mobile Systems” masʼuliyati cheklangan jamiyati ustav kapitalidagi 100 foiz davlat ulushi boʻyicha ishtirokchi huquqi Axborot texnologiyalari va kommunikatsiyalarini rivojlantirish vazirligiga berilsin. 4. Oʻzbekiston Respublikasi Prezidentining va Oʻzbekiston Respublikasi Hukumatining ayrim qarorlari ilovaga muvofiq oʻz kuchini yoʻqotgan deb hisoblansin. 5. Agentlik manfaatdor idoralar bilan birgalikda bir oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida takliflar kiritsin. 6. Ushbu qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining 2018-yil 2-sentabrdagi “Raqamli ishonch” raqamli iqtisodiyotni rivojlantirishni qoʻllab-quvvatlash jamgʻarmasini tashkil etish toʻgʻrisida”gi PQ-3927-son qarori. 2. Oʻzbekiston Respublikasi Prezidentining 2018-yil 21-noyabrdagi “Raqamli iqtisodiyotni rivojlantirish maqsadida raqamli infratuzilmani yanada modernizatsiya qilish chora-tadbirlari toʻgʻrisida”gi PQ-4022-son qarori 1 — 3, 5 va 8-bandlari. 3. Oʻzbekiston Respublikasi Prezidentining 2019-yil 29-apreldagi “Oʻzbekiston Respublikasi bilan Koreya Respublikasi oʻrtasidagi hamkorlikni yanada kengaytirish va mustahkamlash chora-tadbirlari toʻgʻrisida”gi PQ-4301-son qaroriga 2-ilovaning 38-pozitsiyasi. 4. Oʻzbekiston Respublikasi Prezidentining 2019-yil 18-maydagi “Raqamli iqtisodiyot va “Elektron hukumat” tizimi infratuzilmalarini yanada takomillashtirish chora-tadbirlari toʻgʻrisida”gi PQ-4321-son qarori 2-bandi. 5. Oʻzbekiston Respublikasi Prezidentining 2019-yil 21-maydagi “Elektron hukumat” tizimi doirasida axborot-kommunikatsiya texnologiyalari sohasidagi loyihalarni ishlab chiqish va amalga oshirish sifatini yaxshilash chora-tadbirlari toʻgʻrisida”gi PQ-4328-son qarori 1, 4, 6 va 7-bandlari. 6. Vazirlar Mahkamasining 2019-yil 15-yanvardagi “Oʻzbekgidroenergo” aksiyadorlik jamiyatini boshqarish samaradorligini oshirishga doir chora-tadbirlar toʻgʻrisida”gi 31-son qarori. 7. Vazirlar Mahkamasining 2019-yil 27-avgustdagi “Jizzax viloyatida golf industriyasini tashkil etish chora-tadbirlari toʻgʻrisida”gi 721-son qarori. 8. Vazirlar Mahkamasining 2019-yil 2-oktabrdagi “Jizzax viloyatining Gʻallaorol tumanida zamonaviy tibbiyot klasterini tashkil etish chora-tadbirlari toʻgʻrisida”gi 838-son qarori.
“Oliy taʼlim muassasalari magistratura mutaxassisliklari talabalari tomonidan stajirovkani oʻtash tartibi toʻgʻrisidagi nizomni tasdiqlash toʻgʻrisida”gi buyruqqa oʻzgartirishlar kiritish haqida
(order, 2021-07-16)

Oʻzbekiston Respublikasining “Taʼlim toʻgʻrisida”gi Qonuni va Vazirlar Mahkamasining 2020-yil 30-iyuldagi 460-son “Biznes va tadbirkorlik oliy maktabi faoliyatini tashkil etish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi oliy va oʻrta maxsus taʼlim vazirining 2015-yil 30-oktabrdagi 9-2015-son “Oliy taʼlim muassasalari magistratura mutaxassisliklari talabalari tomonidan stajirovkani oʻtash tartibi toʻgʻrisidagi nizomni tasdiqlash toʻgʻrisida”gi buyrugʻiga (roʻyxat raqami 2734, 2015-yil 26-noyabr) (Oʻzbekiston Respublikasi qonun hujjatlari toʻplami, 2015-y., 47-son, 604-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruqning muqaddimasidagi “Oʻzbekiston Respublikasining “Taʼlim toʻgʻrisida”gi, “Kadrlar tayyorlash milliy dasturi toʻgʻrisida”gi qonunlari” degan soʻzlar “Oʻzbekiston Respublikasining “Taʼlim toʻgʻrisida”gi Qonuni” degan soʻzlar bilan almashtirilsin. 2. Nizomda: a) muqaddimadagi “Oʻzbekiston Respublikasining “Taʼlim toʻgʻrisida”gi, “Kadrlar tayyorlash milliy dasturi toʻgʻrisida”gi qonunlari” degan soʻzlar “Oʻzbekiston Respublikasining “Taʼlim toʻgʻrisida”gi Qonuni” degan soʻzlar bilan almashtirilsin; b) 2-bandning ikkinchi xatboshisidagi “Korporativ boshqaruv ilmiy-taʼlim markaziga” degan soʻzlar “Biznes va tadbirkorlik oliy maktabiga” degan soʻzlar bilan almashtirilsin.
“Oʻzbekiston Respublikasi oliy taʼlim muassasalari talabalariga akademik taʼtil berish toʻgʻrisidagi nizomni tasdiqlash haqida”gi qaror, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(resolution, 2021-07-15)

Oʻzbekiston Respublikasi Vazirlar Mahkamasining 2021-yil 3-iyundagi 344-son “Oʻzbekiston Respublikasi oliy taʼlim muassasalari talabalariga akademik taʼtil berish toʻgʻrisidagi nizomni tasdiqlash haqida” gi qaroriga muvofiq Oʻzbekiston Respublikasi Oliy va oʻrta maxsus taʼlim vazirligi va Sogʻliqni saqlash vazirligi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Oliy va oʻrta maxsus taʼlim vazirligi va Sogʻliqni saqlash vazirligining 2010-yil 6-avgustdagi 312, 19-son “Oʻzbekiston Respublikasi oliy taʼlim muassasalari talabalariga akademik taʼtil berish toʻgʻrisidagi nizomni tasdiqlash haqida”gi qarori (roʻyxat raqami 2138, 2010-yil 4-sentabr) (Oʻzbekiston Respublikasi qonun hujjatlari toʻplami, 2010-y., 35-36-son, 308-modda); Oʻzbekiston Respublikasi Oliy va oʻrta maxsus taʼlim vazirligi va Sogʻliqni saqlash vazirligining 2017-yil 3-noyabrdagi 21-2017, 120-son “Oʻzbekiston Respublikasi oliy taʼlim muassasalari talabalariga akademik taʼtil berish toʻgʻrisidagi nizomga oʻzgartirishlar kiritish toʻgʻrisida”gi qarori (roʻyxat raqami 2138-1, 2017-yil 17-noyabr) (Qonun hujjatlari maʼlumotlari milliy bazasi, 20.11.2017-y., 10/17/2138-1/0274-son). 2. Mazkur qaror rasmiy eʼlon qilingan kundan eʼtiboran kuchga kiradi.
“Oʻzbekiston Respublikasining ilk va maktabgacha yoshdagi bolalar rivojlanishiga qoʻyiladigan davlat talablarini tasdiqlash haqida”gi buyruqni oʻz kuchini yoʻqotgan deb topish toʻgʻrisida
(order, 2021-07-15)

Oʻzbekiston Respublikasi Vazirlar Mahkamasining 2020-yil 22-dekabrdagi 802-son “Maktabgacha taʼlim va tarbiyaning davlat standartini tasdiqlash toʻgʻrisida”gi qaroriga muvofiq buyuraman: 1. Oʻzbekiston Respublikasi maktabgacha taʼlim vazirining 2018-yil 18-iyundagi 1-mh-son “Oʻzbekiston Respublikasining ilk va maktabgacha yoshdagi bolalar rivojlanishiga qoʻyiladigan davlat talablarini tasdiqlash haqida”gi buyrugʻi (roʻyxat raqami 3032, 2018-yil 3-iyul) (Qonun hujjatlari maʼlumotlari milliy bazasi, 04.07.2018-y., 10/18/3032/1450-son) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi, Sogʻliqni saqlash vazirligi, Oliy va oʻrta maxsus taʼlim vazirligi, Mahalla va oilani qoʻllab-quvvatlash vazirligi hamda Investitsiyalar va tashqi savdo vazirligi huzuridagi Oʻzbekiston texnik jihatdan tartibga solish agentligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
“Ozodlikdan mahrum etishga hukm qilingan, alkogolizm, giyohvandlik va zaharvandlikka yoʻliqqan shaxslarga nisbatan tibbiy yoʻsindagi majburlov choralarini qoʻllash tartibi toʻgʻrisidagi nizomni tasdiqlash haqida”gi buyruqqa oʻzgartirishlar kiritish toʻgʻrisida
(order, 2021-07-14)

Oʻzbekiston Respublikasining 2020-yil 27-oktabrdagi OʻRQ-644-son “Narkologik kasalliklar profilaktikasi va ularni davolash toʻgʻrisida”gi Qonuniga muvofiq, buyuraman: 1. Oʻzbekiston Respublikasi ichki ishlar vazirining 2014-yil 3-maydagi 65-son “Ozodlikdan mahrum etishga hukm qilingan, alkogolizm, giyohvandlik va zaharvandlikka yoʻliqqan shaxslarga nisbatan tibbiy yoʻsindagi majburlov choralarini qoʻllash tartibi toʻgʻrisidagi nizomni tasdiqlash haqida”gi buyrugʻiga (roʻyxat raqami 2591, 2014-yil 3-iyun) (Oʻzbekiston Respublikasi qonun hujjatlari toʻplami, 2014-y., 23-son, 275-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruqning nomi hamda 1-bandidagi “alkogolizm, giyohvandlik va zaharvandlikka” degan soʻzlar “narkologik kasallikka (surunkali alkogolizm, giyohvandlik, zaharvandlik)” degan soʻzlar bilan almashtirilsin. 2. Ilovada: a) nomi hamda muqaddimadagi “alkogolizm, giyohvandlik va zaharvandlikka” degan soʻzlar “narkologik kasallikka (surunkali alkogolizm, giyohvandlik, zaharvandlik)” degan soʻzlar bilan almashtirilsin; b) 1-band quyidagi tahrirda bayon etilsin: “1. Oʻzbekiston Respublikasi Jinoyat kodeksining 96-moddasiga asosan alkogolizmga, giyohvandlikka yoki zaharvandlikka yoʻliqqan yoxud aqli rasolikni istisno etmaydigan tarzda ruhiy holati buzilgan shaxslar tomonidan jinoyat sodir etilgan taqdirda, agar tibbiy xulosa mavjud boʻlsa, sud jazo tayinlash bilan birga ularga nisbatan tibbiy yoʻsindagi majburlov choralarini tayinlashi mumkin.”. v) 17-banddagi “alkogolizm, giyohvandlik yoki zaharvandlikdan” degan soʻzlar “narkologik kasallikdan (surunkali alkogolizm, giyohvandlik, zaharvandlik)” degan soʻzlar bilan almashtirilsin.”.
Eksport faoliyatini moliyaviy qoʻllab-quvvatlashni yanada kuchaytirish toʻgʻrisida
(resolution, 2024-03-15)

Respublika eksport salohiyatini oshirish, eksportchi korxonalarni moliyaviy qoʻllab-quvvatlashni yanada kuchaytirish, tashqi savdo muvozanatini taʼminlash va valyuta tushumlarini koʻpaytirish maqsadida: 1. Eksport bilan bogʻliq savdo va eksportoldi operatsiyalarini moliyalashtirish uchun Tiklanish va taraqqiyot jamgʻarmasi Eksportni ragʻbatlantirish agentligi talabnomasiga asosan Eksportni qoʻllab-quvvatlash jamgʻarmasiga 5 yil muddatga 1 foiz stavkasida 100 million AQSH dollari miqdorida mablagʻlarni ajratsin. Tiklanish va taraqqiyot jamgʻarmasi mazkur bandga asosan ajratilgan mablagʻlarni 2026-yil 1-yanvardan boshlab 2026-yil 1-iyulga qadar qaytarish sharti bilan “Savdoni rivojlantirish kompaniyasi” aksiyadorlik jamiyatiga qayta rasmiylashtirsin. 2. Tashqi savdo, investitsiyalar, mahalliy sanoatni rivojlantirish va texnik jihatdan tartibga solish masalalari boʻyicha Hukumat komissiyasi (S. Umurzakov): Eksportni qoʻllab-quvvatlash jamgʻarmasi hisobidan ajratilayotgan moliyaviy resurslarning oʻz vaqtida va toʻliq qaytarilishini; 2021-yil yakuniga qadar xalqaro moliya institutlari, xorijiy hukumat moliya tashkilotlari, xorijiy banklar va moliya kompaniyalaridan Eksportni qoʻllab-quvvatlash jamgʻarmasi va mahalliy tijorat banklariga eksportoldi moliyalashtirish uchun 200 million AQSH dollari miqdoridagi mablagʻlar jalb etilishini taʼminlasin. 3. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Bosh vazirining oʻrinbosari S.U. Umurzakov zimmasiga yuklansin.
Qurbon hayitini nishonlash toʻgʻrisida
(resolution, 2022-07-02)

Muborak Qurbon hayitining xalqimizga xos boʻlgan insonparvarlik, mehr-oqibat, saxovat va oʻzaro hamjihatlik kabi fazilatlarni qaror toptirishdagi muhim ahamiyatini eʼtiborga olib hamda milliy-diniy qadriyatlarimizni ulugʻlash maqsadida: 1. Oʻzbekiston musulmonlari idorasining 2021-yilda Qurbon hayitining birinchi kuni 20-iyul — seshanbaga toʻgʻri kelishi haqida qabul qilgan qarorini inobatga olib, mamlakatimizda 2021-yil 20-iyul kuni Qurbon hayiti bayrami etib belgilansin. Oʻzbekiston Respublikasi Prezidentining 2021-yil 10-maydagi “Oʻzbekiston Respublikasi Prezidentining 2020-yil 3-dekabrdagi “2021-yilda rasmiy sanalarni nishonlash davrida qoʻshimcha ishlanmaydigan kunlarni belgilash va dam olish kunlarini koʻchirish toʻgʻrisida”gi PF-6122-son Farmoniga oʻzgartirishlar kiritish toʻgʻrisida”gi PF-6222-son Farmoni bilan 2021-yil 21-22-iyul kunlari ham dam olish kunlari sifatida belgilanganligi maʼlumot uchun qabul qilinsin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita, Mahalla va oilani qoʻllab-quvvatlash vazirligi hamda jamoat tashkilotlari bilan hamkorlikda Qurbon hayitini karantin talablariga amal qilgan holda xalqimizning milliy va diniy anʼanalariga mos ravishda oila davrasida oʻtkazish afzalligi haqida keng tushuntirish ishlarini amalga oshirsin. 3. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga Qurbon hayitini nishonlash bilan bogʻliq tadbirlarni yoritish tavsiya etilsin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Nobank kredit tashkilotlarida jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha ichki nazorat qoidalariga qoʻshimcha va oʻzgartirish kiritish haqida
(resolution, 2021-07-08)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish toʻgʻrisida”gi qonunlariga muvofiq Oʻzbekiston Respublikasi Markaziy banki boshqaruvi va Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti qaror qiladi: 1. Oʻzbekiston Respublikasi Markaziy banki boshqaruvi va Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamentining 2017-yil 9-avgustdagi 344-V va 26-son qarori (roʻyxat raqami 2925, 2017-yil 4-sentabr) (Oʻzbekiston Respublikasi qonun hujjatlari toʻplami, 2017-y., 36-son, 968-modda) bilan tasdiqlangan Nobank kredit tashkilotlarida jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha ichki nazorat qoidalariga ilovaga muvofiq qoʻshimcha va oʻzgartirish kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 221-bandning birinchi xatboshisi quyidagi mazmundagi ikkinchi jumla bilan toʻldirilsin: “Mazkur hollarda mijozlarni lozim darajada tekshirish natijalari boʻyicha soʻnggi javobgarlik nobank kredit tashkilotlarining zimmasida qoladi.”. 2. 1-ilovaning 6-bandi quyidagi tahrirda bayon etilsin: “6. Jismoniy shaxsning shaxsiy identifikatsiya raqami.”.
“Oʻzbekiston Respublikasi IIV davlat yoʻl harakati xavfsizligi xizmati texnika nazorati boʻyicha yoʻriqnomani tasdiqlash haqida”gi buyruq, shuningdek unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(order, 2021-07-07)

Oʻzbekiston Respublikasi Vazirlar Mahkamasining “Avtomototransport vositasi konstruksiyasini va (yoki) uning qismini oʻzgartirish bilan bogʻliq faoliyatni boshlaganlik yoki tugatganlik haqida xabarnomani taqdim etish va avtomototransport vositasini qayta jihozlashga ruxsatnoma berish tartibi toʻgʻrisidagi nizomni tasdiqlash haqida” 2020-yil 30-noyabrdagi 758-son hamda “Transport vositalarini majburiy texnik koʻrikdan oʻtkazish tartibini takomillashtirishga doir qoʻshimcha chora-tadbirlar toʻgʻrisida” 2021-yil 9-martdagi 125-son qarorlariga muvofiq buyuraman: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi ichki ishlar vazirining 2003-yil 2-maydagi 137-son “Oʻzbekiston Respublikasi IIV Davlat yoʻl harakati xavfsizligi xizmati texnika nazorati boʻyicha yoʻriqnomani tasdiqlash haqida”gi buyrugʻi (roʻyxat raqami 1252, 2003-yil 30-iyun) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y, 12-son). 2. Oʻzbekiston Respublikasi ichki ishlar vazirining 2013-yil 26-iyundagi 79-son “Oʻzbekiston Respublikasi IIV davlat yoʻl harakati xavfsizligi xizmati texnika nazorati boʻyicha yoʻriqnomaga oʻzgartirishlar kiritish toʻgʻrisida”gi buyrugʻi (roʻyxat raqami 1252-1, 2013-yil 28-iyun) (Oʻzbekiston Respublikasi qonun hujjatlari toʻplami, 2013-y, 26-son, 350-modda). 3. Oʻzbekiston Respublikasi ichki ishlar vazirining 2017-yil 22-dekabrdagi 282-son “Oʻzbekiston Respublikasi IIV davlat yoʻl harakati xavfsizligi xizmati texnika nazorati boʻyicha yoʻriqnomaga oʻzgartirish va qoʻshimchalar kiritish toʻgʻrisida”gi buyrugʻi (roʻyxat raqami 1252-2, 2018-yil 10-yanvar) (Qonun hujjatlari maʼlumotlari milliy bazasi, 10.01.2018-y, 10/18/1252-2/0543-son). 4. Oʻzbekiston Respublikasi ichki ishlar vazirining 2019-yil 8-apreldagi 88-son “Oʻzbekiston Respublikasi IIV davlat yoʻl harakati xavfsizligi xizmati texnika nazorati boʻyicha yoʻriqnomaga oʻzgartirishlar kiritish toʻgʻrisida”gi buyrugʻi (roʻyxat raqami 1252-3, 2019-yil 20-may) (Qonun hujjatlari maʼlumotlari milliy bazasi, 20.05.2019-y, 10/19/1252-3/3150-son). 5. Oʻzbekiston Respublikasi ichki ishlar vazirining 2019-yil 29-iyuldagi 209-son “Oʻzbekiston Respublikasi IIV davlat yoʻl harakati xavfsizligi xizmati texnika nazorati boʻyicha yoʻriqnomani tasdiqlash haqida”gi buyruqning 2.2-bandiga oʻzgartirish kiritish toʻgʻrisida”gi buyrugʻi (roʻyxat raqami 1252-4, 2019-yil 13-avgust) (Qonun hujjatlari maʼlumotlari milliy bazasi, 13.08.2019-y, 10/19/1252-4/3545-son).